Eiliv Eide

Eiliv Eide (født 17. januar 1920, død 16. januar 2007) var en norsk litteraturkritiker, litteraturlærer og oversetter, knyttet til Universitetet i Bergen og Bergens Tidende.

Han ble magister i litteraturhistorie i 1948. Allerede fra 1946 var han tilknyttet Universitetet, først i litteraturhistorie og fra 1953-58 som lektor i fransk. 1958-68 var han lektor ved Bergen katedralskole, og fra 1968 var han igjen tilknyttet Universitetet. Han var det meste av tiden også litteraturkritiker i Bergens Tidende. 

Han var medredaktør av Teorier om diktekunsten fra Platon til Goldmann (1970) og Europeisk litteraturteori fra antikken til 1900 (1987). Han redigerte Nyere perler i prosa (1975) (gjenutgitt som Perler i prosa 2 1993), var medforfatter i Norges litteraturhistorie (1997) og skrevet et bind av Den Nationale Scenes historie (1977). Han oversatte også 15 romaner fra fransk.

Han fikk Dalgards kritikarpris i 1990.

Norske litteraturhistorikere og litteraturkritikere
Norske oversettere
Personer fra Bergen kommune